CELEX: 62016CN0132
Language: fi
Date: 2016-03-01 00:00:00
Title: Asia C-132/16: Ennakkoratkaisupyyntö, jonka Varhoven administrativen sad (Bulgaria) on esittänyt 1.3.2016 – Direktor na Direktsia Obzhalvane i danachno-osiguritelna praktika – Sofia v. Iberdrola Inmobilaria Real Estate Investments EOOD

17.5.2016   
            
            
               FI
            
            
               Euroopan unionin virallinen lehti
            
            
               C 175/12
            
         Ennakkoratkaisupyyntö, jonka Varhoven administrativen sad (Bulgaria) on esittänyt 1.3.2016 – Direktor na Direktsia Obzhalvane i danachno-osiguritelna praktika – Sofia v. Iberdrola Inmobilaria Real Estate Investments EOOD
   (Asia C-132/16)
   (2016/C 175/13)
   Oikeudenkäyntikieli: bulgaria
   
      Ennakkoratkaisua pyytänyt tuomioistuin
   
   Varhoven administrativen sad
   
      Pääasian asianosaiset
   
   
      Valittaja: Direktor na Direktsia Obzhalvane i danachno-osiguritelna praktika – Sofia
   
      Vastapuoli: Iberdrola Inmobilaria Real Estate Investments EOOD
   
      Ennakkoratkaisukysymykset
   
   
               1)
            
            
               Ovatko yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY (1) 26 artiklan 1 kohdan b alakohta, 168 artiklan a alakohta ja 176 artikla esteenä Zakon za danak varhu dobavenata stoynostin (liikevaihtoverolaki) 70 §:n 1 momentin 2 kohdan kaltaisella kansalliselle säännökselle, jonka mukaan ostoihin sisältyvän veron vähennysoikeutta rajoitetaan kolmannen henkilön omistuksessa olevan kiinteistökohteen rakentamiseksi tai muuttamiseksi suoritettujen palvelujen, jotka tulevat sekä palvelujen vastaanottajan että myös kolmannen henkilön hyväksi, osalta ainoastaan siksi, että kolmas henkilö saa palvelujen tuloksen vastikkeettomasti ilman, että tässä otettaisiin huomioon, että palveluja käytetään verovelvollisen palvelujen vastaanottajan liiketoimintaan?
            
         
               2)
            
            
               Ovatko direktiivin 2006/112 26 artiklan 1 kohdan b alakohta, 168 artiklan a alakohta ja 176 artikla esteenä sellaiselle verokäytännölle, jonka mukaan oikeus ostoihin sisältyvän veron vähentämiseen evätään palvelujen osalta, jos niiden toteuttamisesta johtuvat kustannukset kirjattiin verovelvollisen kokonaiskustannusten osana sillä perustella, että ne suoritettiin kolmannen henkilön omistuksessa olevan kiinteistökohteen rakentamista tai muuttamista varten ilman, että tässä otettaisiin huomioon, että myös rakennuspalvelujen vastaanottaja käyttää kiinteistökohdetta liiketoimintaansa varten?
            
         
      (1)  EUVL L 347, s. 1.